Anaea troglodyta

Anaea troglodyta er en sommerfugl som tilhører underfamilien Charaxinae i den store familien flikvinger (Nymphalidae). Den lever i den Neotropiske økosonen. Det har blitt navnsatt omtrent 230 arter i slekten Anaea (i snever forstand), men alle ser ut til å være varianter av denne arten.

Utseende 

En stor, kraftig, bredvinget sommerfugl med sigdformede forvinger. Vingenes underside er farget som et vissent blad, som hos mange andre Charaxinae. Denne arten har tørketids- og regntidsformer som kan se nokså ulike ut, i tillegg til stor individuell variasjon, dette har gitt opphav til svært mange artsbeskrivelser.

Levevis 
Larvene lever på planten Croton casillaria (vortemelkfamilien, Euphorbiaceae). De voksne sommerfuglene blir tiltrukket til råtnende frukt og gjødsel.

Utbredelse 
Arten finnes i Nord- og Mellom-Amerika fra de sørligste delstatene i USA og sørover.
En underart som lever i Florida blir vurdert som kritisk truet.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien flikvinger, Nymphalidae Rafinesque, 1815
 Underfamilien Charaxinae Doherty, 1886
 Anaeini Reuter, 1896 – oftest med sigdformede forvinger, Neotropiske region
 Anaea troglodyta (Fabricius, 1775) – underarter, av noen regnet som egne arter:
 Anaea troglodyta troglodyte
 Anaea troglodyta astina (beskrevet fra St. Thomas)
 Anaea troglodyta aidea (Arizona, Mexico til Costa Rica)
 Anaea troglodyta andria (Mexico, fra Texas til Nebraska, Vest-Virginia, Georgia og Florida)
 Anaea troglodyta cubana (Cuba)
 Anaea troglodyta borinquenalis (Puerto Rico)
 Anaea troglodyta minor (St. Kitts, Antigua, Montserrat, Guadeloupe)
 Anaea troglodyta floridalis (Florida)
 Anaea troglodyta portia (beskrevet fra Jamaica)

Kilder 
 Butterflies and Moths of North America – Anaea troglodyta floridalis.

Eksterne lenker 
 

Flikvinger
Sommerfugler formelt beskrevet i 1775
Dyr formelt beskrevet av Johann Christian Fabricius